



Budapest Főváros Önkormányzat Közgyűlésének
…/2013. (…. ….) önkormányzati rendelete
Budapest Főváros Önkormányzata 2013. évi összevont költségvetéséről

Budapest Főváros Önkormányzat Közgyűlése az államháztartásról szóló 2011. évi CXCV. törvény (a továbbiakban: Áht.) 23. § (1) bekezdésében kapott felhatalmazás alapján, és az Alaptörvény 32. cikk (1) bekezdés f) pontjában és a helyi önkormányzatokról szóló 2011. CLXXXIX. (a továbbiakban: Mötv.) 111 §-ában meghatározott feladatkörében eljárva a következőket rendeli el:

ELSŐ RÉSZ

A fővárosi önkormányzati ágazati költségvetési szervek és a Főpolgármesteri Hivatal 
(a továbbiakban: fővárosi önkormányzati költségvetési szervek), valamint az önkormányzati kör 2013. évi költségvetése 
kiadásainak és bevételeinek főösszege,
a hiány mértéke és finanszírozásának módja, címrendje

1. § 

(1) Budapest Főváros Önkormányzata összevont 2013. évi költségvetése 

	költségvetési bevételeit 
	258.972.075
	ezer Ft-ban,

	költségvetési kiadásait
	323.044.237
	ezer Ft-ban,

	költségvetési bevételek és költségvetési kiadások egyenlegét
	
-64.072.162
	
ezer Ft-ban,

	bevételi főösszegét
	330.539.537
	ezer Ft-ban,

	kiadási főösszegét
	330.539.537
	ezer Ft-ban



állapítja meg.


	(2) 
	Az (1) bekezdés szerinti -64.072.162 ezer Ft összegű költségvetési bevételek és költségvetési kiadások egyenlegéből, mely teljes egészében a Fővárosi Önkormányzat költségvetési egyenlege:

	
	a)
	41.378.462 ezer Ft összeget az előző évek pénzmaradványának igénybevételével finanszíroz, amelyből működési célú kötelezettséggel terhelt pénzmaradvány 6.600.000 ezer Ft, a fejlesztési célhitelek keretmaradványa 12.696.392 ezer Ft, városrehabilitációs és lakásértékesítési számlákról előző évben vásárolt éven belüli értékpapírok értékesítése 6.449.918 ezer Ft, az M2 előleg rendezése alszámla maradványa 114.811 ezer Ft, a céljellegű fejlesztési támogatások maradványa 2.950.000 ezer Ft, az előző évről áthúzódó felhalmozási kiadások pénzmaradvánnyal fedezett része 11.382.341 ezer Ft, az Óbudai Gázgyár elszámolásának maradványa 1.185.000 ezer Ft.

	
	b)


	26.621.000 ezer Ft összeget a Budapest Főváros Önkormányzata és az Európai Beruházási Bank (EIB) között 2009-ben megkötött keretszerződés alapján lehívható, fejlesztési célú hitelből finanszíroz, 

	
	c)
	3.568.000 ezer Ft összeget az Önkormányzati Infrastruktúrafejlesztési Hitelprogram keretében 2009-ben és 2010-ben megkötött fejlesztési hitelszerződések alapján finanszíroz.

	
	d)
	7.495.300 ezer Ft összeget hitelek tőketörlesztésére kíván fordítani.






	(3) 
	Az (1) bekezdés szerinti bevételi főösszeg előirányzat-csoportonkénti összegeit az 1. melléklet 6. oszlopa szerint határozza meg.



	(4) 
	Az (1) bekezdés szerinti bevételi főösszeg megbontását intézményi, főpolgármesteri hivatali és önkormányzati körön belül kötelezően ellátott, önként vállalt és államigazgatási feladatokra az 1/a. melléklet tartalmazza.



	(5) 
	Az (1) bekezdés szerinti kiadási főösszeg előirányzat-csoportonkénti összegeit a 2. melléklet 6. oszlopa szerint határozza meg.



	(6) 
	Az (1) bekezdés szerinti kiadási főösszeg megbontását intézményi, főpolgármesteri hivatali és önkormányzati körön belül kötelezően ellátott, önként vállalt és államigazgatási feladatokra a 2/a. melléklet tartalmazza.



	(7) 
	Az (1) bekezdés szerinti bevételi főösszegen belül az államháztartáson belülről származó támogatásokat és az államháztartáson kívülről átvett működési célú pénzeszközöket az 1/b melléklet tartalmazza. Az államháztartáson belülről átvett beruházási támogatásokat, államháztartáson kívülről átvett beruházási célú pénzeszközöket az 1/c, a felvenni kívánt támogatási kölcsönöket és nyújtott kölcsönök visszatérülését az 1/d. melléklet, a működések általános állami támogatásait az 1/e. melléklet tartalmazza.




1. A költségvetés címrendje, kiadási, bevételi előirányzatok, létszám
2. §


	(1) 
	A költségvetés a bevételeket és a kiadásokat fővárosi önkormányzati költségvetési szervek  és a Fővárosi Önkormányzat szerinti tagolásban elkülönítetten tartalmazza a (2) – (9) bekezdés szerint.



	(2) 
	A költségvetés címrendjét a 3. melléklet tartalmazza.
A költségvetés címrendje 6 jegyű számból áll:

	
	a)
	a Budapest Főváros Önkormányzat irányítása alá tartozó fővárosi önkormányzati költségvetési szervek (intézmények) az 100100-500000 címeken szerepelnek, ágazatonként. Az önállóan működő és gazdálkodó szervek címszáma 6 jegyű, az 1-4. számjegy az intézmény címkódja, az 5. számjegy „0”, a 6. számjegy a feladat jellegének (1- kötelező feladat, 2- önként vállalt feladat, 3- államigazgatási feladat) sorszáma.
A fővárosi önállóan működő költségvetési szervek címszáma szintén 6 jegyű, az 1-4. számjegy megegyezik annak az önállóan működő és gazdálkodó szervnek a címkódjával, amelyhez alapító okirat szerint tartozik, az 5. számjegy sorszám, a 6. számjegy a feladat jellegének sorszámát tartalmazza (1- kötelező feladat, 2- önként vállalt feladat, 3- államigazgatási feladat).

	
	b)
	a Főpolgármesteri Hivatal (700000 címek) és a Fővárosi Önkormányzat (800000-900000 címek) címrendjének 6 számjegyéből az 1-4. számjegy a címkód, az 5. számjegy „0”, a 6. számjegy a feladat jellegének sorszáma (1- kötelező feladat, 2- önként vállalt feladat, 3- államigazgatási feladat).



	(3) 
	Az előirányzatok az Európai Uniós támogatással megvalósuló projektek bevételeit és kiadásait a 3/b. és 3/c. mellékletben részletezettek szerint tartalmazzák.



	(4) 
	A költségvetés címrendjét a 3/d. melléklet tartalmazza.



	(5) 
	Az 1. § (1) bekezdésében megállapított kiadási főösszeg címenkénti és címeken belül előirányzat-csoportonkénti összegeit a 3. melléklet 1-24. sorai tartalmazzák.



	(6) 
	Az egyes címekhez kapcsolódó költségvetési létszámkeretet, amely a költségvetési engedélyezett létszámkeretet jelenti, a 3. melléklet 39. sora tartalmazza. Ebből a fővárosi önkormányzati költségvetési szervek által foglalkoztatott közfoglalkoztatottak létszámát a 3. melléklet 40. sora tartalmazza.



	(7) 
	Az 1. § (1) bekezdésében megállapított bevételi főösszeg címenkénti és címeken belül előirányzat-csoportonkénti összegeit a 3. melléklet 25-38. sorai tartalmazzák.



	(8) 
	A Fővárosi Önkormányzat címein belül tervezett 2013. évi adósságszolgálatot a felvett hitelek szerinti csoportosításban a 3/a. melléklet 6. oszlopa tartalmazza. 



	(9) 
	Az egyes címeken tervezett előirányzatokból az egyedi főpolgármesteri engedélyhez kötött összegeket a 8. melléklet tartalmazza. 




2. Budapest Főváros Önkormányzata 2013. évi felújítási előirányzatai önkormányzati, és a fővárosi önkormányzati költségvetési szervi körben
3. §


	(1) 
	A felújítási feladatokat kiemelt előirányzatonként a 4. melléklet 8. oszlopa tartalmazza az alábbiak szerint:
I. Intézményi felújítások
II. Céljelleggel támogatott intézményi felújítások
III. Támogatás értékű felújítási kiadások
IV. Felújítási célú pénzeszközátadás áht-n kívülre
A fent említett kiemelt előirányzatok mindegyike további részletezésre kerül a következők szerint:
A) Intézményi kör (1-500000 címek)
Önállóan működő és gazdálkodó ágazati önkormányzati szervek
B) Hivatali kör (700000 címek)
Főpolgármesteri Hivatali feladatokhoz kapcsolódó felújítások
C) Önkormányzati kör (800000 címek)
 Önkormányzati feladatokhoz kapcsolódó felújítások
A feladatok kötelező, önként vállalt és államigazgatási feladat szerinti bontását a melléklet 1. oszlopa tartalmazza.



	(2) 
	Az önállóan gazdálkodó intézmények által a felújítási pénzeszközökből megvalósítani kívánt feladatokat a 4/a. melléklet tartalmazza.






3. Budapest Főváros Önkormányzata 2013. évi beruházási előirányzatai önkormányzati, és fővárosi önkormányzati költségvetési szervi körben

4. § 

	(1) 
	Az 5. melléklet „A” részének 8. oszlopa tartalmazza a „840301 Önkormányzati beruházások’ és a „840302 Önkormányzati beruházások” címeken és az egyéb kiemelt címeken tervezett kiadások feladatonkénti előirányzatait. Ebből a beruházási célú pénzeszközátadásokat államháztartáson kívülre ugyanitt a 8/a. oszlop, az államháztartáson belülről származó beruházási kiadásokat a 8/b. oszlop, a felhalmozási célú támogatási kölcsönöket a 8/c. oszlop és a célhitelekből finanszírozott beruházási kiadásokat a melléklet 8/d. oszlop tartalmazza.



	(2) 
	A fővárosi önkormányzati költségvetési szervek címein belül a céljelleggel támogatott beruházási kiadásokat és a hivatali beruházásokat az 5. melléklet „B” részének 8. oszlopa tartalmazza.



	(3) 
	A fővárosi önkormányzati költségvetési szervek saját hatáskörű beruházási kiadási előirányzatait fővárosi önkormányzati költségvetési szervenként a 3. melléklet érintett címeinek 10., 13., 14. és 15. sora, illetve ágazatonként összesítve az 5. melléklet „D” részének 3/a., 3/b., 3/c. és 3/d. oszlopa szerint határozza meg.



	(4) 
	Az 100100-580200 címek intézményi beruházásainak, egyéb pénzeszközátadásainak és kölcsöneinek előirányzatait – fővárosi önkormányzati költségvetési szervenként – az 5/a. melléklet tartalmazza.




4. Budapest Főváros Önkormányzata költségvetési tartalék előirányzatai

5. §

	(1) 
	Az 1. § (1) bekezdésben jóváhagyott kiadásokból az általános tartalék 2.159.606 ezer Ft, mely év közben elsősorban az ágazati szakmai előterjesztések alapján év közben felmerülő, előre nem látható általános kiadásokra biztosít fedezetet. 



	(2) 
	Az 1. § (1) bekezdésében jóváhagyott kiadásokból az általános tartalékon felüli céltartalékok összege 24.494.657 ezer Ft,
ebből:

	
	működési célú
	8.778.289
	ezer Ft,

	
	beruházási célú
	15.694.368
	ezer Ft,

	
	fővárosi nemzetiségi önkormányzatok céltartaléka 
	22.000
	ezer Ft.

	
	A céltartalékok előirányzatait célonként a 3. melléklet a 790000, 910000 címeken tartalmazza. 



	(3) 
	A „911201 Évközi indítású önkormányzati beruházások” címen tervezett 5.581.070 ezer Ft és a „911202 Évközi indítású önkormányzati beruházások” címen tervezett 4.761.798 ezer Ft valamint a „790201 Évközi indítású hivatali beruházások” címen tervezett 30.500 ezer Ft és „790202 Évközi indítású hivatali beruházások”címen tervezett 471.000 ezer Ft céltartalék beruházásonkénti összegeit az 5. melléklet „C” részének 7. oszlopa tartalmazza. 






	(4) 
	Az alábbi beruházáshoz kapcsolódó ténylegesen átadott pénzeszközöket az átvevőnek tőketartalékba kell helyeznie:

	
	„840301 Önkormányzati beruházások” cím 

	
	- M2 metróvonal járműállomány cseréje 
	20.564.193
	ezer Ft.



	(5) 
	A „911702 Vagyongazdálkodás ingatlanvásárlási céltartaléka” címen tervezett 150.000 ezer Ft támogatási keret az ingatlanok megszerzéséhez/megvásárlásához, illetve elővásárlási jog gyakorlásához biztosít fedezetet.



	(6) 
	A „911401 Céltartalék az önkormányzati szerkezetátalakításhoz kapcsolódó kiadásokra” címen tervezett 500.000 ezer Ft előirányzat a fővárosi önkormányzati költségvetési szervek szerkezeti átalakításához szükséges egyszeri kiadások fedezetéül szolgál, melynek eredményeként a későbbi években tartósan csökken a működési kiadás. 



	(7) 
	A „912102 Főpolgármesteri keret céltartaléka” címen tervezett előirányzatból a Magyar Szabadság Napja programra 20.000 ezer Ft-ot, a Nemzeti Vágtára 35.000 ezer Ft-ot kell biztosítani.



	(8) 
	A „912201 BKK átmeneti ÁFA finanszírozási kerete” címen tervezett előirányzatból a keret felhasználásáról szóló megállapodás, és a kapcsolódó éven belüli tagi kölcsön keretszerződés megkötéséig felhasználás nem történhet.



	(9) 
	A „914701 Árfolyamkockázati céltartalék” címen tervezett 1.000.000 ezer Ft előirányzat a biztonságos tervezés érdekében a hiteltörlesztés és kamatfizetés árfolyamingadozásból származó többletköltségeire, valamint a fejlesztések önerejének euróban történő kifizetéseinek árfolyamkockázatára biztosít fedezetet.



	(10) 
	A „917701 Kockázatkezelési céltartalék” címen tervezett 2.000.000 ezer Ft előirányzat a folyamatban levő peres ügyekre, valamint az év közben felmerülő további kockázatokra biztosít fedezetet.



	(11) 
	A „919201 EU-s finanszírozás kockázati tartaléka” címen tervezett 1.500.000 ezer Ft előirányzat az EU-s támogatások késedelmes beérkezésére, esetleges elmaradására, valamint az uniós társfinanszírozással tervezett fejlesztések biztonságos lezárására biztosít fedezetet, különös tekintettel a BKSZT és kapcsolódó létesítményei fejlesztés kockázataira.



	(12) 
	A „919401 Előző városvezetés örökségének kezelésére céltartalék” címen tervezett 2.000.000 ezer Ft előirányzat elsősorban a Vidámparkhoz és a CET beruházáshoz kapcsolódó várható többletköltségekre biztosít fedezetet.



	(13) 
	A „919801 Közmű feladatokhoz kapcsolódó többletkiadásokra céltartalék” címen tervezett 2.010.900 ezer Ft előirányzatból 893.000 ezer Ft a BDK Kft. közműadó fizetési kötelezettségére, 189.600 ezer Ft a temetőfenntartáshoz, 928.300 ezer Ft az FKF Zrt. kompenzációjához kapcsolódó kockázatokra biztosít fedezetet.



	(14) 
	A 8. mellékletben felsorolt céltartalékok 4. oszlopban jelzett részének felhasználása kizárólag előzetes főpolgármesteri döntés után lehetséges.






	(15) 
	A 2013. évi költségvetésben megtervezett céltartalékok felhasználására, a megfelelő kiadási előirányzatra történő átcsoportosítására – figyelemmel a 19-22. §-okban foglaltakra is – 2013. december 31-éig van lehetőség. Ezt követően a céltartalékok felhasználására a 2014. évi költségvetés hatályba lépéséig csak a 2014. évi átmeneti finanszírozásról és költségvetési gazdálkodásról szóló rendelet szabályozása szerint kerülhet sor.




5. A költségvetési évet követő elkötelezettségek

6. §

	(1) 
	A költségvetési évre és az azt követő 3 évre szóló elkötelezettségek tételes felsorolását a (2) és (3) bekezdésben foglaltak kivételével a 6. melléklet tartalmazza.



	(2) 
	A költségvetési év és az azt követő év(ek) tételesen felsorolt elkötelezettségeit felújítás esetén a 4. melléklet 8-11. oszlopai, beruházás esetén az 5. melléklet 8., illetve 9-11. oszlopai tartalmazzák a feladatok jóváhagyásának megfelelően.



	(3) 
	A költségvetési évet és az azt követő éveket terhelő adósságszolgálati kötelezettséget a 3/a. melléklet 6-13. oszlopai tartalmazzák.







MÁSODIK RÉSZ

Budapest Főváros Önkormányzata
2013. évi költségvetése végrehajtásának szabályai


I. Fejezet 
Az önkormányzati körre vonatkozó általános szabályok


6. A költségvetéssel és a zárszámadással egyidejű tájékoztatási kötelezettségek

7. §

	(1) 
	A költségvetés és a zárszámadás előterjesztésekor az alábbi mérlegeket és kimutatásokat kell benyújtani a Fővárosi Közgyűlés részére tájékoztató jelleggel, szöveges indoklással együtt az alábbi tartalommal:

	
	a)
	a költségvetés előterjesztésekor:

	
	aa)
	a Fővárosi Önkormányzat költségvetési mérlegét közgazdasági tagolásban, előirányzat felhasználási tervét,

	
	ab)
	a többéves kihatással járó döntések számszerűsítését évenkénti bontásban, valamint összesítve,

	
	ac)
	a közvetett támogatásokat – így különösen adóelengedéseket, adókedvezményeket,

	
	b)
	a zárszámadás előterjesztésekor:

	
	ba)
	az a) pont szerinti mérlegeket, kimutatásokat, azzal, hogy az előirányzat felhasználási terven a pénzeszközök változásának bemutatását kell érteni,

	
	bb)
	a Fővárosi Önkormányzat adósság állományát lejárat, az adósságot keletkeztető ügyletek, bel- és külföldi irányú kötelezettségek szerinti bontásban,

	
	bc)
	a Fővárosi Önkormányzat vagyonkimutatását,

	
	bd)
	a Fővárosi Önkormányzat tulajdonában álló gazdálkodó szervezetek működéséből származó kötelezettségeket, a részesedések alakulását.



	(2) 
	A költségvetéshez, valamint a zárszámadáshoz az (1) bekezdés ac) pontában szereplő közvetett támogatásokat az alábbi részletezettséggel kell bemutatni:

	
	a)
	ellátottak térítési díjának, illetve kártérítésének méltányossági alapon történő elengedésének összege,

	
	b)
	lakosság részére lakásépítéshez, lakásfelújításhoz nyújtott kölcsönök elengedésének összege,

	
	c)
	helyi adónál biztosított kedvezmény, mentesség összege adónemenként,

	
	d)
	helyiségek, eszközök hasznosításából származó bevételből nyújtott kedvezmény, mentesség összege,

	
	e)
	egyéb nyújtott kedvezmény, vagy kölcsön elengedésének összege.







7. Céljellegű bevételek felhasználási szabályai

8. §

	(1) 
	Az előirányzatok a Magyarország 2013. évi költségvetéséről szóló 2012. év CCIV. törvény (továbbiakban: költségvetési törvény) 29. § (1) bekezdésében megállapított állami támogatásokat az alábbiak szerint tartalmazzák:

	a)
	színházi támogatás az 511401, 810801, 811701, 812001, 812101, 812201, 812501, 812801, 814401, 814501, 814601, 814701, 814801 címeken összesen 
	


 3.773.900 
	


ezer Ft,



	(2) 
	Az egyes címeken tervezett bevételekből és az ezekhez kapcsolódó többletbevételből céljellegű bevétel:

	
	a)
	a „850301 Iparűzési adó” címen tervezett 96.389.996 ezer Ft előirányzatból 7.560.000 ezer Ft, amelyet a fővárosi közösségi közlekedés finanszírozására kell fordítani,

	
	b)
	a „854201 Felhalmozási kamatbevételek és felhalmozási célú realizált árfolyamnyereség” címen tervezett bevételekből a Városrehabilitációs és lakásértékesítési számlán kezelt felhalmozási célú szabad pénzeszközök befektetéséből realizált kamatbevételek tervezett összege 435.000 ezer Ft, amelyet a „840301 Önkormányzati beruházások” címen tervezett fent nevesített kiadásokra kell fordítani, 

	
	c)
	a "850401 Idegenforgalmi adó" címen tervezett 15.000 ezer Ft adóbevétel és ennek minden 1 Ft-jához 1,5 Ft az üdülőhelyi feladatok támogatására (továbbiakban együtt idegenforgalmi bevétel) a forrásmegosztási rendeletben rögzített szabályozás szerint a kerületi önkormányzatokat megillető 49%-a, azaz 18.375 ezer Ft a „840801 Idegenforgalmi bevételekből kerületeknek átadás” cím előirányzatának a fedezete,

	
	d)
	az idegenforgalmi adóbevételből összesen 1.500 ezer Ft, amelyet a fővárosi közösségi közlekedés finanszírozására kell fordítani,

	
	e)
	az idegenforgalmi bevételnek a forrásmegosztási rendeletben rögzített összegét meghaladó többletbevételből a kerületi önkormányzatokat megillető 49 % hányad,

	
	f)
	az iparűzési adóbevételnek és az idegenforgalmi bevételnek a forrásmegosztási rendeletben rögzített összegét meghaladó többletbevétel 4%-a, amelyet a fővárosi közösségi közlekedés finanszírozására kell fordítani,

	
	g)
	a városrehabilitációs központi számlához kapcsolódóan a „851401 Önkormányzati lakások értékesítése” címen tervezett bevételből 200.000 ezer Ft a „840301 Önkormányzati beruházások” címen a városépítési feladatok között a városrehabilitációs keret kiadásaira került megtervezésre,

	
	h)
	az önkormányzati tulajdonú lakások lakásértékesítési számlájához kapcsolódóan a „851401 Önkormányzati lakások értékesítése” címen tervezett bevételből 6.100 ezer Ft, amely kiadásként a „840301 Önkormányzati beruházások” címen a lakásgazdálkodási feladatok között bérlakások értékesítéséhez kapcsolódó kiadásokra került megtervezésre.



	(3) 
	Az önkormányzati tulajdonba tartozó ingatlanok (ideértve a korlátozottan forgalomképes törzsvagyonba tartozó, testületi döntéssel onnan kivont és értékesítésre kijelölt ingatlanokat is) értékesítéséből származó bevételek az önkormányzat saját bevételből tervezett beruházási kiadásainak a fedezetét képezik. Az év közben testületi döntéssel értékesítésre kijelölt ingatlanok (mind az üzleti vagyon, mind a korlátozottan forgalomképes) bevételeinek tervbevételére csak abban az esetben lehet javaslatot tenni, ha a költségvetésben eredetileg tervezett ingatlanértékesítés már megvalósult. A többletbevétel tervbevétele kizárólag a középtávú fejlesztési tervben, a későbbi években tervezett beruházások fedezetére, a „911201 Évközi indítású önkormányzati beruházások” cím „Fejlesztések átütemezésének tartaléka” feladat egyidejű megemelésével történhet. 



	(4) 
	A megkötött támogatási szerződéssel nem rendelkező, külső forrásokkal megvalósuló projektek esetében, a Fővárosi Közgyűlés döntésével a támogatási szerződés megkötését követően, azzal összhangban kell az előirányzatokat megtervezni.




8. A Vagyongazdálkodási Keret felhasználási szabályai

9. §

	(1) 
	A költségvetésben a „820102 Vagyongazdálkodási keret” címen tervezett előirányzat felhasználásáról a Fővárosi Közgyűlés jogosult dönteni.



	(2) 

	A Vagyongazdálkodási keret az alábbi célokra fordítható:

	
	a)
	a Fővárosi Önkormányzat üzleti vagyonának gyarapítására, ingatlan vásárlásra 

	
	b)
	az önkormányzati portfolió gyarapítására, annak kezelésével, értékelésével, értékesítésével kapcsolatos kiadásokra,

	
	c)
	a Fővárosi Önkormányzat tulajdonában lévő ingatlanok hasznosítása, üzemeltetése során felmerülő, ahhoz közvetlenül kapcsolódó költségekre (közvetlen hasznosításhoz kapcsolódó szabályozási terv készítésének költsége, pályáztatási költségek, stb.).



	(3) 
	A Vagyongazdálkodási keret terhére Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának, megvalósításának rendjéről szóló 50/1998. (X. 30.) Főv. Kgy. rendelet hatálya alá tartozó önkormányzati beruházáshoz kapcsolódó vagyonszerzés nem finanszírozható.




9. Beruházások, felújítások általános szabályai 

10. §

	(1) 
	A beruházásokra (tárgyi eszköz beszerzésekre), illetve felújításokra vonatkozó szerződésekben előleg fizetésére a jogszabályi előírások figyelembevételével, illetve a közpénzek ésszerű és hatékony felhasználása érdekében, a hatékony és felelős gazdálkodás elvét, valamint az önkormányzat likviditási tervét szem előtt tartva vállalhatnak kötelezettséget.



	(2) 
	A szerződést írásban kell megkötni a közbeszerzési jogszabályok figyelembevételével.






II. Fejezet

A fővárosi önkormányzati költségvetési szervekre vonatkozó általános rendelkezések

10. Általános szabályok

11. §

	(1) 
	Költségvetési alapokmányaikat a fővárosi önkormányzati ágazati költségvetési szerveknek e rendelet 3. mellékletében a 100100 – 500000 címeken meghatározott összegekkel, a Főpolgármesteri Hivatalnak e rendelet 3. mellékletének "700000 Főpolgármesteri Hivatali feladatok összesen" oszlopában meghatározott összegekkel kell összeállítaniuk.



	(2) 
	A Közgyűlés felhatalmazza a fővárosi önkormányzati költségvetési szerveket a költségvetésben előírt bevételek beszedésére és a jóváhagyott kiadások teljesítésére.



	(3) 
	A kiadások készpénzben történő teljesítésére az alábbi esetekben kerülhet sor, figyelemmel a költségvetési szervek pénzkezelési szabályzatában meghatározott összeghatárra, és a készpénzkímélő fizetési módok előnyben részesítésének követelményére:

	
	a)
	készlet, kis értékű tárgyi eszköz beszerzése,

	
	b)
	tartós tárgyi eszközök beszerzése indokolt esetben (a Polgármesteri Hivatalban a jegyző, az oktatási és szociális intézményekben a GESZ igazgatójának előzetes engedélye alapján),

	
	c)
	kiküldetési kiadások,

	
	d)
	reprezentációs kiadások,

	
	e)
	kisösszegű szolgáltatási kiadások,

	
	f)
	társadalom- és szociálpolitikai juttatások, ellátottak pénzbeli juttatásai,

	
	g)
	közfoglalkoztatottak juttatásai,

	
	h)
	pályázatok végrehajtása során felmerülő (banki átutalással nem teljesíthető) kiadások,

	
	i)
	munkavállalók nem rendszeres személyi juttatásai, amennyiben az érintett munkavállaló kérése alapján a költségvetési szerv pénzkezelési szabályzatában erre felhatalmazott személy a kifizetést engedélyezi.



	(4) 
	A fővárosi önkormányzati költségvetési szervek a jóváhagyott előirányzatokon belül – beleértve a létszám keretet is – kötelesek gazdálkodni. A fel nem használt kiadási előirányzatot a költségvetési szerv irányítását ellátó szerv felülvizsgálja.



	(5) 
	A fővárosi önkormányzati költségvetési szerveknél a tervezett bevételek elmaradása nem vonja automatikusan maga után az önkormányzati támogatás növekedését. A kiadási előirányzatok, amennyiben a tervezett bevételek nem folynak be, nem teljesíthetők.



	(6) 
	A központi költségvetés hozzájárulást biztosít a települési önkormányzatnak az általa fenntartott fővárosi önkormányzati költségvetési szervekben biztosított feladatellátás ésszerű megszervezése folytán felszabaduló létszám miatti, 2012. szeptember 30. napját követően hozott döntéseikhez kapcsolódó 2012. és 2013. években esedékes jogszabályi kötelezettségeik teljesítéséhez. A támogatás feltétele, hogy a létszámcsökkentéssel kapcsolatban meghozott döntés egyidejűleg az álláshely megszüntetését is jelentse. További feltétel, hogy a megszüntetett álláshely legalább öt évig nem állítható vissza, kivéve, ha jogszabályból (ide nem értve a Fővárosi Önkormányzat rendeleteit) adódó többletfeladatok ezt indokolttá teszik.

	

	A fővárosi önkormányzati költségvetési szerv - közgyűlési döntést követően - létszámcsökkentésének végrehajtásához támogatást igényelhet az irányító szervtől. 
Amennyiben a fővárosi önkormányzati költségvetési szerv e jogcímen támogatásban részesül, úgy köteles a belügyminiszter által kiírt pályázaton részt venni, a pályázatot a feltételeknek megfelelően elkészíteni. Köteles továbbá a fővárosi önkormányzati költségvetési szerv a nem pályázható összegről is tételesen elszámolni a fenntartó felé.
A végleges elszámolásnál csak bérjegyzékkel igazolt kifizetések támogathatóak. Amennyiben a települési önkormányzatok részére kiírt létszámcsökkentési pályázaton a benyújtott pályázat vagy annak egy része a résztvevő fővárosi önkormányzati költségvetési szervnek felróható okból elutasításra kerül, úgy a Fővárosi Önkormányzat által a pályázati cél megvalósítására megelőlegezett összeg az intézménytől elvonásra kerül. Amennyiben a költségvetési szerv a létszámleépítéssel kapcsolatosan a törvényi előírásokon kívüli kifizetéseket teljesít, akkor annak fedezetét minden esetben a fővárosi önkormányzati költségvetési szerv saját költségvetésének terhére kell, hogy biztosítsa. 
A prémiumévek programmal kapcsolatosan, amennyiben a fővárosi önkormányzati költségvetési szerv a hatályos jogszabályi előírással ellentétes kifizetéseket teljesít, annak fedezetét a saját költségvetésének terhére kell, hogy biztosítsa.



	(7) 
	A fővárosi önkormányzati költségvetési szervek közhasznú, vagy kiemelten közhasznú alapítványt, valamint civil szervezetet nem támogathatnak. 



	(8) 
	A fővárosi önkormányzati költségvetési szervek jogi személyt, jogi személyiséggel nem rendelkező más szervezetet nem hozhatnak létre, abban tagsági, részesedési viszonyt nem szerezhetnek, és ahhoz nem csatlakozhatnak.



	(9) 
	A fővárosi önkormányzati költségvetési szervek munkavállalói önkéntes kölcsönös biztosító pénztárral szembeni tagdíjfizetési kötelezettségét – szerződés alapján, munkáltatói tagként – egészében vagy részben átvállalhatja. A szerződések megkötéséhez önkormányzati többlettámogatás nem igényelhető.




11. Helyszíni bírságból származó bevételek átutalása

12. §

Budapest Főváros Közterület-felügyelete a helyszíni bírságból befolyt bevételt havonta, a tárgyhót követő hó 15-ig köteles átutalni a Fővárosi Önkormányzat Költségvetési Elszámolási Számlájára. 

12. A pénzmaradvány elszámolás

13. §

	(1) 
	A fővárosi önkormányzati költségvetési szervek pénzmaradványát – ezen belül a személyi juttatásokra fordítható maradványt – a Fővárosi Közgyűlés hagyja jóvá. A Fővárosi Közgyűlés dönt a szabad maradvány felosztásáról. 



	(2) 
	A fővárosi önkormányzati költségvetési szerveknél a pénzmaradvány személyi juttatásokból származó része – a személyi juttatásokba tartozó tételeken túlmenően – a kiemelt előirányzatokba tartozó tételek kifizetésére is fordítható. A pénzmaradvány személyi juttatásokon felüli része személyi juttatásokra nem használható fel. A pénzmaradvány terhére nem vállalható olyan tartós kötelezettség, amely támogatási többlettel jár.



	(3) 
	A fővárosi önkormányzati költségvetési szervek pénzmaradványának elszámolása során Budapest Főváros Önkormányzatát illetik meg, és önkormányzati bevételnek minősülnek a következők:

	
	a)
	a végleges feladatelmaradás miatti összeg,

	
	b)
	a meghatározott célra – kivéve az európai uniós forrásokkal megvalósuló programokra – rendelkezésre bocsátott – áthúzódó pénzügyi teljesítés nélküli – összegek maradványa,

	

	c)
	a tárgyévben évközben engedélyezett létszámnövekedéssel összefüggésben jóváhagyott előirányzat-növekményből az az összeg, amelyet a létszám-feltöltés teljes vagy részleges elmaradása miatt nem használt fel,

	
	d)
	a munkaadókat terhelő járulékok és szociális hozzájárulási adó előirányzata önkormányzati támogatással fedezett, illetve arányos részének maradványából azon összeg, amely nem kapcsolódik a személyi juttatások előirányzatának járulékköteles maradványához, kivéve, ha ezen maradványrészt terhelő járulékfizetési elmaradása van.



	(4) 
	A Fővárosi Közgyűlés a fővárosi önkormányzati költségvetési szervet megillető pénzmaradvány felhasználását korlátozhatja, elvonhatja.

	
	

	(5) 
	A normatív állami hozzájárulások, a felhasználási kötöttséggel járó egyes állami támogatások és támogatás értékű bevételek 2013. évi elszámolásához kapcsolódó befizetési kötelezettség teljesítése érdekében a fővárosi önkormányzati költségvetési szervek részére pénzmaradványt terhelő befizetési kötelezettség írható elő.



	(6) 
	A ténylegesen befolyt idegenforgalmi bevételek kerületi önkormányzatokat megillető összegéről kerületek szerinti részletezésben a pénzmaradvány-elszámolás során el kell számolni.



	(7) 
	Az intézményi működési bevételek közül:
a) az áru- és készletértékesítés ellenértékéből – kivéve a tankönyvek, jegyzetek, taneszközök, mezőgazdasági termékek értékesítési bevételét –,
b) a szolgáltatások ellenértékéből,
c) a bérleti - és lízingdíjból,
d) az egyéb sajátos bevételekből
realizált, a 22. § (6) bekezdés szerint nem tervesített többletbevételek után a fővárosi önkormányzati költségvetési szerveket befizetési kötelezettség terheli, kivéve a fővárosi önkormányzati költségvetési szervek rendelkezésére álló kapacitása kihasználását célzó, nem haszonszerzés céljából végzett tevékenységet. E tevékenységi körbe sorolandó a Budapesti Módszertani Szociális Központ és Intézményei (a továbbiakban: BMSZKI) vállalkozási tevékenységként végzett szálláskiadása is.






13. A szakmai alapfeladat keretében szellemi tevékenység végzésre külső személlyel, szervezettel történő szerződéskötés szabályai

14. §

	(1) 
	A fővárosi önkormányzati költségvetési szerveknél szakmai alapfeladat keretében szellemi tevékenység végzésére a külső személyi juttatások előirányzata, illetve a dologi kiadások terhére – az (5) bekezdésben meghatározott kivétellel – szerződéssel, számla ellenében külső személy vagy szervezet igénybe vehető a közbeszerzési jogszabályok figyelembevételével.



	(2) 
	A szerződést írásban kell megkötni.



	(3) 
	Akkor köthető szerződés, ha

	
	a) 
	azt jogszabály nem zárja ki,

	
	b) 
	a szerződés megkötése a közfeladatok ellátásához feltétlenül szükséges, és

	
	c) 
	a fővárosi önkormányzati költségvetési szerv az adott feladat ellátásához megfelelő szakértelemmel, szakképzettséggel és gyakorlattal, vagy egyéb megfelelő sajátos szakmai adottságokkal, képességekkel rendelkező személyt a megrendelő  nem foglalkoztat, vagy a szerződés tárgyát képező szolgáltatás egyedi, időszakos, vagy időben rendszertelenül ellátandó feladat.



	(4) 
	Előadó művészeti intézményeknél a (3) bekezdés a) pontja alapján helye van szerződés megkötésének akkor is, ha az adott művészeti koncepció kizárólag meghatározott, külső személy(ek) bevonásával valósítható meg.



	(5) 
	Jogszabályban vagy a fővárosi önkormányzati költségvetési szerv szervezeti és működési szabályzatában meghatározott vezetői feladat ellátására szerződés külső személlyel nem köthető.



	(6) 
	A feladat ellátásának részletes feltételeit, az ellátható feladatokat a fővárosi önkormányzati költségvetési szerv vonatkozó szabályzatai határozzák meg.



	(7) 
	A szerződésnek tartalmaznia kell:

	
	a) 
	az ellátandó feladatot,

	
	b) 
	a díjazás mértékét,

	
	c) 
	részletes utalást arra, hogy a (3) bekezdésben meghatározott feltételek közül melyek állnak fenn,

	
	d) 
	a szerződés időtartamát,

	
	e) 
	a szervezettel kötendő szerződés esetén azt, hogy a szervezet részéről személy szerint ki(k) köteles(ek) a feladat ellátására, továbbá

	
	f) 
	a teljesítés igazolására felhatalmazott személy megnevezését,

	
	g) 
	a szerződés jellegétől függően szerződést biztosító mellékkötelezettség kikötését.



	(8) 
	Az (1)-(7) bekezdésekben foglaltak végrehajtásáról az elemi költségvetés részletezése szerint az éves beszámoló keretében szöveges és számszaki tájékoztatást kell adni.






14. Illetményalap meghatározása és a jutalmazás szabályai 

15. § 

	(1) 
	A Fővárosi Közgyűlés a Főpolgármesteri Hivatalban és Budapest Főváros Közterület-felügyeletnél dolgozó köztisztviselők illetmény alapját a közszolgálati tisztviselőkről szóló törvénnyel összefüggő átmeneti, módosuló és hatályát vesztő szabályokról, valamint egyes kapcsolódó törvények módosításáról szóló 2012. évi V. törvény 38. §-a alapján, 2013. január 1. napjától 40.700 forintban állapítja meg.



	(2) 

	a) 
	A hivatali szervezet vezetője a közszolgálati feladatát kiemelkedően teljesítő, illetve feladatát hosszabb időn át eredményesen végző köztisztviselőt teljesítmény értékelése alapján jutalomban részesítheti.

	
	b) 
	A hivatali szervezet vezetője rendkívüli, célhoz kötött feladatot állapíthat meg a köztisztviselő részére (célfeladat), melynek eredményes végrehajtásáért céljuttatást határoz meg.



	(3) 
	A Főpolgármesteri Hivatalnál és Budapest Főváros Közterület-felügyeleténél dolgozók részére 2013. évben tervezhető jutalom mértéke az eredeti rendszeres személyi juttatások előirányzatának legfeljebb 8 %-a. Az előző évi személyi juttatások pénzmaradványából, annak jóváhagyását követően, valamint a személyi juttatások előirányzatának évközi megtakarításából a tárgyévben történhet jutalmazás célú kifizetés.



	(4) 
	A Főpolgármesteri Hivatalban és Budapest Főváros Közterület-felügyeleténél dolgozó köztisztviselőket megillető illetménykiegészítés mértéke 2013. évben a 97/2012. (XII. 27.) Főv. Kgy. rendelet szerint:

	
	a) 
	felsőfokú iskolai végzettség esetén az alapilletmény 30%-a,

	
	b) 
	középiskolai végzettség esetén az alapilletménye 20%-a.




III. Fejezet

A fővárosi önkormányzati ágazati költségvetési szervekre vonatkozó egyedi szabályok 

15. A gazdálkodási feladatok szolgáltatásként történő megrendelése, illetve más költségvetési szervvel történő ellátása

16. §

	(1) 

	Az önállóan működő és gazdálkodó fővárosi önkormányzati ágazati költségvetési szerv a működtetéssel, üzemeltetéssel, a vagyon használatával, hasznosításával, védelmével kapcsolatos feladatait saját gazdasági szervezetével, valamint részben vásárolt, az irányító szerv által engedélyezett szolgáltatással (a továbbiakban: szolgáltatás), vagy más költségvetési szervvel is elláthatja. 



	(2) 
	Az (1) bekezdésben részletezett feladat akkor rendelhető meg szolgáltatásként, ha az dokumentáltan hatékonyabb, vagy gazdaságosabb forma a saját szervezettel való ellátásnál.



	(3) 
	A szolgáltatás megrendelése az irányító szerv előzetes egyedi engedélyéhez kötött. A szerződés engedélyeztetésekor a fővárosi önkormányzati költségvetési szervvezetőjének nyilatkoznia kell a (2) bekezdésben foglalt feltétel meglétéről, ezzel egyidejűleg kezdeményeznie kell az álláshelyek számának módosítását és a költségvetési előirányzatok rendezését.



	(4) 
	A feladat ellátásáért való felelősség a fővárosi önkormányzati költségvetési szerv részéről nem ruházható át.



	(5) 
	Amennyiben megszűnik a feladat szolgáltatás megrendelésével való elláttatása, az előirányzat és létszám visszarendezéséről gondoskodni kell.




16. Szakmai pályázatok benyújtásának szabályai

17. §

	(1) 
	A fővárosi önkormányzati költségvetési szervek kizárólag a Fővárosi Közgyűlés előzetes jóváhagyásával (kötelezettségvállalásával) nyújthatnak be szakmai pályázatokat amennyiben a pályázott feladat ellátása költségvetési többlettámogatást igényel. 



	(2) 
	Többlettámogatást sem a folyó évben, sem az elkövetkező években nem igénylő pályázatok esetében a fővárosi önkormányzati költségvetési szervek a főpolgármester előzetes jóváhagyásával pályázhatnak. A Fővárosi Közgyűlést a soron következő rendes ülésen a szakmailag illetékes ágazatnak a pályázatról tájékoztatni kell.




IV. Fejezet

A Főpolgármesteri Hivatalhoz kapcsolódó egyedi szabályok 


17. A főpolgármester tájékoztatási kötelezettségei

18. §

	(1) 
	A főpolgármester a Közgyűlés rendes ülésén:

	
	a) 
	tételes írásbeli tájékoztatást köteles adni arról, hogy az Országgyűlés, a Kormány, illetve valamely költségvetési fejezet vagy elkülönített állami pénzalap milyen pótelőirányzatot biztosított a rendes ülést megelőző hónapban Budapest Főváros Önkormányzata és a fővárosi önkormányzati költségvetési szervek részére,

	
	b) 
	a rendelet 1. és 2. mellékleteinek megfelelő formában tájékoztatást köteles adni a 19-21. §-ban és a 22. § (1)-(11) bekezdéseiben részletezett döntési, illetve előirányzat-módosítási hatáskörben - a rendes ülést megelőző hónapban - hozott intézkedések előirányzat-csoportokat érintő hatásairól.



	(2) 
	A főpolgármester Budapest Főváros Önkormányzata és a fővárosi önkormányzati költségvetési szervek gazdálkodásának I. félévi helyzetéről szóló beszámolót 2013. szeptember 15-ig – a tájékoztató mellékletek kivételével e rendeletnek megfelelően - köteles előterjeszteni a Fővárosi Közgyűlés részére.



	(3) 

	A főpolgármester köteles a Fővárosi Közgyűlés elé terjeszteni a költségvetési rendelet módosítását:

	
	a) a)
	ha az Országgyűlés Budapest Főváros Önkormányzatát, a Főpolgármesteri Hivatalt a fővárosi önkormányzati költségvetési szerveket érintő előirányzat-zárolásról dönt, annak kihirdetését követően haladéktalanul,

	
	b) b)
	az Országgyűlés, a Kormány, illetve valamely központi költségvetési fejezet vagy elkülönített állami pénzalap részéről biztosított pótelőirányzat, az önkormányzati többletbevételek tervbevételére, a Közgyűlés költségvetést érintő döntéseinek a költségvetési rendeleten történő átvezetésére, egyéb, a feladat-végrehajtáshoz szükséges rendeletmódosítási javaslatok megtételére, a 2013. áprilisi, júniusi, szeptemberi, novemberi, decemberi, valamint legkésőbb a költségvetési beszámoló irányító szervhez – külön jogszabályban meghatározott határidejéig, december 31-i hatállyal – történő megküldését megelőző rendes ülésre.

	
	c) 
	A 19-21. §-ok szerinti átruházott hatáskörben, a 22. § (1)-(11) bekezdései szerinti fővárosi önkormányzati költségvetési szerv saját hatáskörben végrehajtott előirányzat-módosítások tervbevételére: a 2013. január 1 - június 30. közötti időszakra vonatkozóan a (2) bekezdés szerinti beszámolóval egyidejűleg, a 2013. július 1 – szeptember 30. közötti időszakra vonatkozóan a költségvetési rendelet novemberi módosításával egyidejűleg, az október 1. - december 31. közötti időszakra vonatkozóan legkésőbb a költségvetési beszámoló irányító szervhez – külön jogszabályban meghatározott határidejéig – történő megküldését megelőző rendes ülésen.



	(4) 
	A (3) bekezdés szerinti rendeletmódosítások során nem kell előterjeszteni a tájékoztató jellegű mellékleteket.




V. Fejezet

Az előirányzat-módosításokra vonatkozó szabályok

18.  Előirányzat-módosítások főpolgármesteri hatáskörben

19. §

	(1) 
	A „930001 Általános tartalék” cím előirányzatának felhasználásáról a főpolgármester dönt az alábbi esetekben:

	
	a)
	a Közgyűlés soron következő rendes üléséig nem halasztható feladat miatti előirányzat-módosítás esetenként maximum 50 millió Ft erejéig, a Közgyűlés soron következő rendes ülésén történő tájékoztatási kötelezettséggel.

	
	b)
	a „822701 Közvilágítás” címre a novemberi, decemberi fizetési kötelezettségek kiegyenlítéséhez szükséges előirányzati többletigény erejéig történő átcsoportosítás.



	(2) 
	Az alábbi címeken tervezett céltartalékok felhasználásáról a főpolgármester dönt, kivéve a céltartalékok közötti átcsoportosítást:

	
	a)
	„911802 Iskolakapun kívüli szabadidős tevékenység támogatása”,

	
	b)
	„912102 Főpolgármesteri keret céltartaléka”,

	
	c)
	„916401 Budapesti Színházi Keret”,

	
	d)
	„917001 Kulturális keret céltartaléka”,

	
	e)
	„918202 Budapesti Sport Keret”.



	(3) 


	A (2) bekezdés szerinti főpolgármesteri döntés további támogatási igényt nem eredményező átcsoportosításra korlátozódik. 



	(4) 
	A „916701 Vis maior tartalék” cím előirányzatának felhasználásáról a főpolgármester dönt. A keretből támogatás igényelhető az önkormányzati tulajdonban, valamint önkormányzati ingyenes használatban lévő építményt sújtó, előre nem látható természeti vagy más – az önkormányzat kötelező feladat-ellátását, illetőleg a helyi közlekedés biztonságát veszélyeztető – károkból adódó többletkiadások részbeni vagy teljes támogatására, a biztosításból vagy egyéb módon (pl.: decentralizált vis maior keretből) megtérülő károk figyelembevételével.
Nem igényelhető támogatás a vis maior keretből az elmaradt felújításból, karbantartásból eredő, s ily módon megelőzhető károk helyreállítására, felújítási előirányzatok pótlására, illetve egyéb üzemeltetési, fenntartási szolgáltatási kiadások között elszámolandó költségek megtérítésére.
A támogatást az 100100-500000 címeken szereplő fővárosi önkormányzati költségvetési szervek igényelhetik, a külön utasításban meghatározottak szerint.
 Az előirányzat felhasználása során figyelemmel kell lenni arra, hogy időarányosan az évből hátra lévő időszakban az egy negyedévre jutó keret +,- 5%-os eltéréssel (20-30%) rendelkezésre álljon.



	(5) 
	A főpolgármester gyakorolja a „911201 Évközi indítású önkormányzati beruházások” és „911202 Évközi indítású önkormányzati beruházások” címeken, a „919201 EU-s finanszírozás kockázati tartaléka”, a „911901 EU-s feladatok pályázati önrésze”, valamint a „790201 Évközi indítású hivatali beruházások” és „790202 Évközi indítású hivatali beruházások” címeken tervezett céltartalékból a „840301 Önkormányzati beruházások” és „840302 Önkormányzati beruházások” címekre, a „740301 Hivatali beruházások” és „740302 Hivatali beruházások” címekre, valamint a céljelleggel támogatott intézményi beruházások esetén az érintett fővárosi önkormányzati költségvetési szervi címekre történő átcsoportosítás jogát az 5. mellékletben jóváhagyott összegek erejéig a beruházási célokmány, engedélyokirat, megvalósítási megállapodás, a pénzeszköz átadás-átvételi megállapodás, fejlesztési megállapodás, illetve önerő támogatásra vonatkozó megállapodás aláírását követően az alábbiak szerint:

	
	a)
	Célokmány jóváhagyását követően az előkészítés költsége, célokmány módosítás jóváhagyását követően az okmányban jóváhagyott előkészítési többletköltség csoportosítható át.

	
	b)
	Célokmány módosítása nélkül átcsoportosítható az előkészítési költség 10%-on belüli többletköltsége.

	
	c)
	Beruházás engedélyokiratának kiadását követően, továbbá a módosított engedélyokirat alapján a céltartalékban lévő előirányzatok kerülhetnek átcsoportosításra.
Amennyiben a beruházás tárgyévi üteme alacsonyabb a tervezett előirányzatnál, a különbözetet a későbbi években jelentkező magasabb pénzügyi ütemek finanszírozásához a „911201 Évközi indítású önkormányzati beruházások” és „911202 Évközi indítású önkormányzati beruházások” címeken belül az új Fejlesztések átütemezésének tartaléka feladatra, illetve a „790201 Évközi indítású hivatali beruházások” és „790202 Évközi indítású hivatali beruházások”címeken belül a Fejlesztések átütemezésének tartaléka feladatra kell átcsoportosítani. 

	
	d)
	Amennyiben a beruházó szerv nem az önkormányzat (vagy a fővárosi önkormányzati költségvetési szerv), a pénzeszköz átadás-átvételi megállapodás, fejlesztési megállapodás, illetve önerő támogatásra vonatkozó megállapodás aláírását követően a beruházás előkészítéséhez, illetve megvalósításához a támogatás előirányzata átcsoportosítható. A módosított megállapodás alapján a céltartalékon lévő többletköltség csoportosítható át.

	
	e)
	Amennyiben ágazati minisztériumi pályázattal elnyert eszközbeszerzéseknél az önkormányzati önrészt a központi költségvetési szervhez kell a pályázati kiírás alapján átadni, a sikeres pályázat eredményéről szóló értesítést követően a beruházás előirányzat szükséglete a jóváhagyott keret erejéig átcsoportosítható. 
Nem ide tartoznak a Magyar Államkincstárral finanszírozási szerződés alapján lebonyolított minisztériumi pályázatok eszközbeszerzései, azokat az előirányzatokat az a)-c) pontok szerint lehet átcsoportosítani.




19. Előirányzat-módosítások főpolgármesteri hatáskörben, az ágazatilag érintett bizottságok javaslatai alapján 
20. §
 
	(1) 
	Az alábbi címeken tervezett céltartalékok felhasználásáról az ágazatilag érintett bizottság javaslata alapján a főpolgármester dönt, kivéve a céltartalékok közötti átcsoportosítást:
 „911702 Vagyongazdálkodás ingatlanvásárlási céltartaléka”



	(2) 
	Az (1) bekezdés szerinti jog további támogatási igényt nem eredményező átcsoportosításra korlátozódik. 



	(3) 
	A bizottsági javaslatok kialakításánál a közbeszerzési jogszabályokat figyelembe kell venni.




20. Főpolgármesteri előirányzat-módosítási hatáskör hatálya, kiegészítő szabályai 
21. §

Az e rendelet

	(1) 
	19. §-ában foglalt főpolgármesteri előirányzat-módosítási hatáskör 2013. december 31-ig gyakorolható.



	(2) 
	20. §-ában foglalt főpolgármesteri előirányzat-módosításokhoz a bizottságok javaslataikat legkésőbb 2013. december 7-ig tehetik meg.



	(3) 
	19-20. §-okban meghatározott hatásköreit a főpolgármester a pénzügyi ellenjegyzéssel, a főjegyző aláírásával, a Közgyűlés Pénzügyi és Költségvetési Bizottsága, valamint érintett szakbizottsága(i) elnöke(i)nek egyidejű tájékoztatása mellett gyakorolhatja.




21. Előirányzat-módosítás a fővárosi önkormányzati költségvetési szerveknél saját hatáskörben

22. §

	(1) 
	A fővárosi önkormányzati költségvetési szervek saját hatáskörben módosíthatják jóváhagyott bevételi és kiadási előirányzataikat a külön jogszabályban szabályozott felülvizsgálat után jóváhagyott előző évi pénzmaradványukkal és vállalkozási tartalékaikkal, a Közgyűlés jóváhagyását követően. 



	(2) 
	A fővárosi önkormányzati ágazati költségvetési szervek címein belül, illetve a Főpolgármesteri Hivatal 710100-729900 címein belül saját hatáskörben kizárólag kiemelt előirányzaton belül módosíthatják az előirányzataikat.



	(3) 
	A fővárosi önkormányzati költségvetési szerveknél a pénzmaradványból személyi juttatásra legfeljebb annyi előirányzat maradványa fordítható, melynek munkaadókat terhelő járulék és szociális hozzájárulási adó előirányzata fedezett és ami tartós elkötelezettséggel, támogatási többlettel nem járhat.



	(4) 
	A személyi juttatások előirányzatának maradványa év közben, illetve következő évben a pénzmaradvány jóváhagyását követően előirányzat-módosítási kötelezettséggel használható fel jutalom kifizetésére. Fenti korlátozáson túlmenően a személyi juttatások tételei között a feladatváltozással, illetve a feladat-végrehajtással kapcsolatban átcsoportosítás hajtható végre.



	(5) 
	Abban az esetben, ha a Fővárosi Közgyűlés döntése alapján a fővárosi önkormányzati költségvetési szerv az év során csökkenti a személyi juttatások eredeti előirányzatának megállapításakor számításba vett létszám-előirányzatot, az abból származó megtakarítást a költségvetési évben használhatja fel, kivéve a feladatelmaradás esetét. 



	(6) 
	A fővárosi önkormányzati költségvetési szerv a jóváhagyott bevételi előirányzatain felül többletbevételét (intézményi működési bevételek, felhalmozási és tőke jellegű bevételek) a fővárosi közgyűlés döntését követően, az irányító szerv hatáskörében végrehajtott előirányzat-módosítás alapján használhatja fel. 



	(7) 
	A tervezett, illetve módosított előirányzatot meghaladó többletbevételből az éves személyi juttatások és az azzal összefüggő munkaadókat terhelő járulék és szociális hozzájárulási adó előirányzata, valamint a jóváhagyott engedélyezett létszámkeret év közben legfeljebb az alábbiak szerint emelhető:

	
	a)
	a többletbevétellel összefüggő feladat elvégzéséhez szükséges, nem a személyi juttatások körébe tartozó közvetlen és közvetett kiadásoknak az adott bevételből történő teljesítése után fennmaradó összeg erejéig,

	
	b)
	szerződés, megbízás esetén az abban meghatározott összeggel, a meghatározott időszakra,

	
	c)
	év közben felmerülő többletfeladat finanszírozására. 



	(8) 

	A tervezett előirányzatot meghaladó többletbevételből a fővárosi önkormányzati költségvetési szervek által foglalkoztatottak illetménye év közben akkor emelhető, ha a bevétel tartós, és a következő évben a fővárosi önkormányzati költségvetési szerv költségvetésében megtervezésre kerül.



	(9) 
	A betöltetlen álláshelyekre jutó személyi juttatások előirányzatával úgy kell gazdálkodni, hogy az álláshely az év bármely időszakában betölthető legyen, és abból többletszükséglet a jóváhagyott előirányzathoz képest ne keletkezzék.



	(10) 
	A fővárosi önkormányzati költségvetési szervek éves személyi juttatás előirányzata nem emelhető:

	
	a)
	az intézményi ellátási díjak,

	
	b)
	az alkalmazottak térítése,

	
	c)
	az alkalmazott, hallgató, tanuló, stb. kártérítése és egyéb térítése,

	
	d)
	a felhalmozási- és tőke jellegű bevételek,

	
	e)
	a saját bevételek körébe nem tartozó forrásból, államháztartáson kívülről származó átvett pénzeszköz – ideértve az adományokat, segélyeket is –

	
	tervezett előirányzatot meghaladó többletéből, kivéve, ha a bevétel a személyi juttatásból teljesíthető kiadásra irányul, vagy a megkötött szerződés, megállapodás költségterve személyi célú kifizetéseket tartalmaz. 



	(11) 
	a Főpolgármesteri Hivatal 710100-729900 címein tervezett feladatokat érintően az (1)-(10) bekezdésekben részletezett jogköröket a Főpolgármesteri Hivatal vezetője gyakorolja.





VI. fejezet

A támogatások utalásának szabályai

22. A fővárosi önkormányzati költségvetési szervek önkormányzati működési támogatásainak (a továbbiakban: támogatás) utalása
23. §

	(1) 
	A fővárosi önkormányzati költségvetési szervek működési kiadásaihoz kapcsolódó támogatást a Fővárosi Önkormányzat 13 részletben, a 7. mellékletben meghatározott ütemben és mértékben, nettósítva utalja.



	(2) 
	A fővárosi önkormányzati költségvetési szervek részére az egyszeri jelleggel működési kiadásokhoz adott céljellegű támogatásokat a Fővárosi Önkormányzat igénylésre, egy összegben utalja.



	(3) 
	A fővárosi önkormányzati költségvetési szervek részére a folyamatos feladatellátáshoz kapcsolódó működési kiadásokra évközben biztosított támogatás

	
	a) 
	visszamenőleges részét egy összegben,

	
	b) 
	a fennmaradó részét az (1) bekezdésben meghatározott finanszírozási szabály szerint

	
	utalja a Fővárosi Önkormányzat.



	(4) 
	 A Fővárosi Önkormányzat a támogatás utalásakor a 7. mellékletben meghatározott mértéktől az évközi feladat- illetve létszámcsökkentésnek az eredeti előirányzatokban történt átvezetése esetén a csökkentés végrehajtását megelőző időszakban az időarányostól felfelé, azt követően lefelé eltérhet, míg más esetben ágazati szinten nem térhet el. Ágazaton belül - figyelemmel a (6) és (7) bekezdéseiben foglaltakra is - a fővárosi önkormányzati költségvetési szervek pénzügyi helyzetének mérlegelésével eltérhet az esedékes ütemtől. Az ebből jelentkező túl-, illetve alulfinanszírozást a következő havi, de legkésőbb a december havi támogatás utalásánál rendeznie kell.



	(5) 
	A Fővárosi Önkormányzatnak a színházak részére a 7. melléklet szerinti esedékes támogatás 99%-át kell utalnia, a fennmaradó 1%-nak megfelelő támogatás a fővárosi önkormányzati költségvetési szerv likviditási helyzetétől függően differenciáltan utalható. Az ebből jelentkező túl-, illetve alulfinanszírozást legkésőbb a december havi támogatás utalásánál rendezni kell. A differenciáltan utalható támogatás összegének megállapításánál elsődlegesen a 60 napon túl lejárt fizetési kötelezettség, másodsorban az új bemutatókhoz kapcsolódó kiadások nagyságrendjét kell figyelembe venni. A visszafizetés időpontja az intézményi bevételek teljesítésének függvényében kerül meghatározásra.



	(6) 
	A létszámcsökkentések miatti azonnali kifizetésekkel kapcsolatos támogatást a közgyűlési jóváhagyást követően - igénylésre – utalhatja a Fővárosi Önkormányzat.




	(7) 
	A fővárosi önkormányzati költségvetési szervek részére a tárgyhavi bérek kifizetésére soron kívüli utalás engedélyezhető, amennyiben arra a költségvetési szerv elszámolási számlájának egyenlege és a 7. mellékletben meghatározott adott havi költségvetési támogatás nem nyújt fedezetet. Az előrehozott támogatás összegét - egyenlő ütemben, de az adott hónapra vonatkozó támogatás csökkentésével – legkésőbb december 31-ig vissza kell fizetni.




23. A gazdasági társaságok, civil szervezetek, alapítványok, kerületi önkormányzatok, nem fővárosi költségvetési szervek, valamint egyéb szervezetek önkormányzati támogatásainak utalása

24. §

	(1) 
	A 8. mellékletben felsorolt, érintett 800000-es címekhez kapcsolódóan, az egyedi döntéshez rendelt összeggel csökkentett előirányzat időarányos részét utalja a Fővárosi Önkormányzat. Az egyedi döntéshez rendelt összegek utalásához előzetes főpolgármesteri hozzájárulás szükséges.



	(2) 
	A lakossági települési folyékony hulladék ártalmatlanításához kapcsolódó támogatást a ténylegesen teljesített mennyiségnek megfelelően a feladatot végző gazdasági társaság részére havonta, tárgyhót követő 10-ig utalja a Fővárosi Önkormányzat.



	(3) 
	Budapest Főváros Önkormányzata közfeladatai ellátására létrehozott nonprofit gazdasági társaságok részére a közfeladat ellátásának ellenértékét a megkötött közszolgáltatási, vagy egyéb szerződések szerint, illetve szerződés hiányában az erre vonatkozó Fővárosi Közgyűlési határozat alapján utalja a Fővárosi Önkormányzat, a 8. mellékletben foglaltak figyelembevételével.



	(4) 
	A Budapesti Fesztiválzenekar Alapítvány részére a 837601 címen tervezett támogatásból 

	
	a)
	a zenekar működtetéséhez nyújtott támogatást havonta, tárgyhó 10-ig, a 8. mellékletben foglaltak figyelembevételével,

	
	b)
	a zenekar próbahelyiségének bérletéhez, a havi bérleti díjjal egyező összegű támogatást a bérleti díjnak a BFVK Zrt. számlájára történő jóváírását követően

	
	utalja a Fővárosi Önkormányzat.



	(5) 
	A „841301 Sport célú támogatás” címen tervezett előirányzat terhére a támogatást a megkötött megálapodások, szerződések szerint utalja a Fővárosi Önkormányzat a 8. mellékletben foglaltak figyelembevételével.



	(6) 
	A (2)-(5) bekezdésekben fel nem sorolt nem fővárosi önkormányzati intézmények, vállalkozások, alapítványok, civil szervezetek, egyéb szervek részére közgyűlési döntéssel jóváhagyott támogatásokat, illetve kompenzációt a megkötött szerződések, illetve közszolgáltatási szerződések szerint, igénylésre, illetve a benyújtott számla alapján folyósítja a Fővárosi Önkormányzat, a 8. mellékletben foglaltak figyelembevételével.



	(7) 
	Az alapítványok és civil szervezetek részére a megítélt támogatások a szükséges előirányzat-átcsoportosításokat követően, a Közgyűlés engedélye alapján utalhatóak.



	(8) 
	Azon gazdasági társaságok esetében, amelyeknek van hatályos Közszolgáltatási Keretszerződésük, de nincs még jóváhagyott 2013. évi közszolgáltatási szerződésük, a Közszolgáltatási Keretszerződésük alapján, a 2013. évi költségvetésben jóváhagyott összeg erejéig időarányosan, kizárólag a Keretszerződésükben meghatározott közszolgáltatási feladatok ellátására az ott meghatározott feltételek szerint és ütemben utalható a támogatás (kompenzáció) a 2013. évi éves szerződésük elfogadásáig azzal, hogy az egyes gazdasági társaságok az éves szerződésük közgyűlési elfogadását követően legkésőbb 30 napon belül kötelesek elszámolni oly módon, hogy a gazdasági társaság tételesen és részletesen köteles indokolni milyen minőségi és mennyiségi paraméterek alapján teljesített az érintett időszakban.
A támogatások utalásához kapcsolódóan a 8. mellékletben foglaltakat figyelembe kell venni.



24. Az állami támogatások utalása

25. §

	(1) 
	A meghatározott célra kapott állami támogatás, valamint a támogatás államháztartáson belülről az összeg címzettjének számlájára (beleértve az alapítványt és civil szervezetet is) a Fővárosi Önkormányzat Állami Hozzájárulások Számlájára, illetve Költségvetési Elszámolási Számlájára érkezést követően továbbutalható.



	(2) 
	A hajléktalan személyek részére kifizetett rendszeres szociális segély és foglalkozást helyettesítő támogatás, valamint a kamattámogatásban részesülők esetében a támogatás igénybevétele a kifizetett ellátások 100%-a alapján történik. 



25. Az előrehozott önkormányzati támogatások utalása

26. §

	(1) 
	A fővárosi önkormányzati költségvetési szervek hatvan napon túli lejárt határidejű fizetési kötelezettségei rendezéséhez, illetve keletkezésének megelőzése érdekében a 7. mellékletben meghatározott utalási időpontok között a Fővárosi Önkormányzat az esedékes támogatás terhére előrehozott támogatást utalhat olyan pénzügytechnikával, mely biztosítja, hogy az előrehozott támogatás kizárólag a lejárt kötelezettség teljesítésére kerüljön felhasználásra. Az előrehozott utalásról a Közgyűlés Pénzügyi és Költségvetési Bizottságát, valamint ágazatilag érintett bizottságait tájékoztatni kell.



	(2) 
	A szociális ágazatot érintően a fővárosi hajléktalanok téli ellátáshoz kapcsolódó feladatokat ellátó BMSZKI által fenntartott időszakos férőhelyekre jutó november-december havi támogatást előrehozott formában –igénylésre – november 1-ig utalja a Fővárosi Önkormányzat. Az előrehozott támogatás az éves előirányzatot nem növeli.



	(3) 
	A szociális ágazatot érintően a fővárosi hajléktalanok téli ellátásához kapcsolódóan az e feladatokat támogatási szerződéssel átvállaló (830302 Menhely Alapítvány, 831302 Magyar Máltai Szeretetszolgálat) alapítványok esetében a november-december havi támogatást előrehozott formában – igénylésre – november 1-ig utalja. Az előrehozott támogatás az éves előirányzatot nem növeli.








26. Az intézményi és önkormányzati beruházásokhoz, felújításokhoz kapcsolódó önkormányzati támogatások utalása

27. §

	(1) 
	A fővárosi önkormányzati költségvetési szervek céljelleggel támogatott felújítási és beruházási kiadásaihoz kapcsolódó támogatást a Fővárosi Önkormányzat teljesítményarányosan utalja.



	(2) 
	A Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának, megvalósításának rendjéről szóló 50/1998. (X. 30.) számú Főv. Kgy. rendelet hatálya alá tartozó beruházások esetében a beruházói feladatokra kijelölt gazdasági társaságok részére a támogatási keretet átadás-átvételi megállapodás, illetve megvalósítási megállapodás alapján, teljesítmény- és forrásarányosan utalja a Fővárosi Önkormányzat.



	(3) 
	A Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának, megvalósításának rendjéről szóló 50/1998. (X. 30.) számú Főv. Kgy. rendelet hatálya alá nem tartozó beruházások esetében önálló címeken jóváhagyott beruházási támogatás a gazdasági társaságokkal, önkormányzatokkal, költségvetési szervekkel vagy egyéb - jogi személyiséggel rendelkező - társaságokkal (gazdálkodó szervezetekkel) megkötött fejlesztési, és egyéb megállapodások szerint teljesíthető.



	(4) 
	A 4. sz. metróvonal építése beruházással kapcsolatban a Budapest Főváros Önkormányzata és a Magyar Állam, a Magyar Államkincstár, valamint a BKV Zrt. között létrejött szerződések az irányadóak.




27. A fővárosi nemzetiségi önkormányzatokat érintő támogatások utalásának szabályai

28. §

	(1) 
	A fővárosi nemzetiségi önkormányzatok számlájára a Fővárosi Önkormányzat a fővárosi önkormányzati támogatást a testületi működéshez havonta, a tárgyhó 5-ig nettósítva utalja.



	(2) 
	A fővárosi nemzetiségi önkormányzat részére nyújtott fővárosi önkormányzati támogatás időarányos részének a folyósítása felfüggeszthető, amennyiben a nemzetiségi önkormányzat működése nem a nemzetiségi és etnikai célokat szolgálja.






VII. Fejezet

A finanszírozási célú műveletekkel, a likviditási tervel kapcsolatos hatáskörök és a hitelfelvétellel, kezességvállalással és a pénzügyi befektetésekkel kapcsolatos szabályok

28. A finanszírozási célú műveletekkel kapcsolatos hatáskörök

29. §

	(1) 
	Finanszírozási bevételek és kiadások:

	
	a) 
	befektetési vagy forgatási célú hitelviszonyt megtestesítő értékpapír kibocsátása, értékesítése, vásárlása, beváltása a vételárban, eladási árban elismert kamat kivételével,

	
	b) 
	hosszú és rövid lejáratú hitel, kölcsön felvétele és tőkeösszegének törlesztése, a szerződésben kapott, legalább 365 nap időtartamú halasztott fizetés, részletfizetés és a még ki nem fizetett ellenérték,

	
	c) 
	szabad pénzeszközök betétként való elhelyezése és visszavonása,

	
	d) 
	finanszírozási bevételként a költségvetési maradvány, vállalkozási maradvány

	
	e) 
	irányító szervi támogatásként folyósított támogatás kiutalása és fizetési számlán történő jóváírása,

	
	f) 
	pénzügyi lízing lízingbevevői félként a lízingszerződésben kikötött tőkerész törlesztésére teljesített kiadások.



	(2) 
	Az (1) bekezdés c) pontjában meghatározott műveletekkel kapcsolatos döntés jogát a Közgyűlés a főpolgármesterre ruházza át a 30. § (1) bekezdésben foglaltak figyelembevételével. 



	(3) 
	Az (1) bekezdés e) pontjában meghatározott támogatások leutalására a VI. fejezetben foglaltak az irányadók.




30. §

	(1) 
	A főpolgármester a Fővárosi Önkormányzat átmenetileg szabad pénzeszközeit, a központi költségvetésből származó hozzájárulások és támogatások kivételével

	
	a) 
	államilag garantált vagy bankgarantált értékpapír és kereskedelmi kötvény vásárlására fordíthatja, valamint

	
	b) 
	betétként lekötheti 



	(2) 
	A fővárosi önkormányzati költségvetési szervek, a fizetési számlájukon lévő szabad pénzeszközöket betétként kizárólag a fizetési számlájukhoz kapcsolódó alszámlán köthetik le.



	(3) 
	A Közgyűlés a kötvénykibocsátáshoz kapcsolódóan – a 32. §-ban foglaltaknak megfelelően – előzetesen hozzájárul a kötvény kibocsátására vonatkozó közbeszerzési eljárás kiírásához, és az ajánlattételi szakasz lezárultát követően az eljárás nyertesét, a főpolgármester javaslata alapján nevezi meg.



	(4) 
	A Közgyűlés a közbeszerzés hatálya alá tartozó hitelfelvételekhez  kapcsolódóan – a 32. §-ban foglaltaknak megfelelően – előzetesen hozzájárul a közbeszerzés hatálya alá tartozó rövid- és hosszúlejáratú hitel felvételére vonatkozó közbeszerzési eljárás kiírásához, és az ajánlattételi szakasz lezárultát követően az eljárás nyertesét a főpolgármester javaslata alapján nevezi meg. A Közgyűlés felhatalmazza a főpolgármestert a kölcsön és hiteltörlesztésekhez kapcsolódó kötelezettségek szerződés szerinti teljesítésére.



	(5) 
	A Fővárosi Önkormányzat éven belüli finanszírozása során a már megkötött, likvid hitelre vonatkozó szerződéssel rendelkezésre álló hitelkeret szabadon felhasználható.




29. A likviditási tervvel kapcsolatos hatáskör

31. §

A Fővárosi Önkormányzat, a Főpolgármesteri Hivatal, valamint a fővárosi önkormányzati költségvetési szervek a bevételek és kiadások ütemezéséről havonta felülvizsgálandó éves likviditási tervet készítenek. A likviditási tervre vonatkozó részletes szabályokat a főpolgármester külön rendelkezésében határozza meg.


30. Adósságot keletkeztető ügyletekkel kapcsolatos szabályok

32. §

	(1) 
	Adósságot keletkeztető ügyletek az alábbiak:

	
	a)
	hitel, kölcsön felvétele, átvállalása a folyósítás napjától a végtörlesztés napjáig, és annak aktuális tőketartozása,

	
	b)
	a számvitelről szóló törvény szerinti hitelviszonyt megtestesítő értékpapír forgalomba hozatala a forgalomba hozatal napjától a beváltás napjáig, kamatozó értékpapír esetén annak névértéke, egyéb értékpapír esetén annak vételára,

	
	c)
	váltó kibocsátása a kibocsátás napjától a beváltás napjáig, és annak a váltóval kiváltott kötelezettséggel megegyező, kamatot nem tartalmazó értéke,

	
	d)
	a számvitelről szóló törvény szerint pénzügyi lízing lízingbevevői félként történő megkötése a lízing futamideje alatt, és a lízingszerződésben kikötött tőkerész hátralévő összege,

	
	e)
	a visszavásárlási kötelezettség kikötésével megkötött adásvételi szerződés eladói félként történő megkötése – ideértve a számvitelről szóló törvény szerinti valódi penziós és óvadéki repóügyleteket is – a visszavásárlásig, és a kikötött visszavásárlási ár,

	
	f)
	a szerződésben kapott, legalább 365 nap időtartamú halasztott fizetés, részletfizetés és a még ki nem fizetett ellenérték,

	
	g)
	hitelintézetek által, származékos műveletek különbözeteként az Államadósság Kezelő Központ Zrt-nél elhelyezett fedezeti betétek és azok összege.



	(2) 
	Adósságot keletkeztető ügyletként nem kell figyelembe venni a költségvetési év első hat hónapjában lejáró adósság előző költségvetési évben történő előfinanszírozását, amelynek összege nem haladja meg a költségvetési év első hat hónapja során várható törlesztések összegét.



	(3) 
	A fővárosi önkormányzati költségvetési szervek saját nevükben az (1) bekezdés szerinti adósságot keletkeztető ügyletet érvényesen nem köthetnek, továbbá

	
	a) 
	törvényben meghatározott kivétellel értékpapírt nem bocsáthatnak ki, nem szerezhetnek meg,

	
	b) 
	pénzügyi lízinget vagy faktoringot magában foglaló szerződést nem köthetnek, és 

	
	c) 
	garanciát és kezességet nem vállalhatnak.



	(4) 
	A Fővárosi Önkormányzat az (1) bekezdés szerinti adósságot keletkeztető ügyletet – az (5) bekezdés szerinti kivétellel – érvényesen csak a Kormány előzetes hozzájárulásával köthet.



	(5) 
	A Kormány hozzájárulása nélkül lehetséges:

	
	a) 
	a magyar költségvetést érintő, az Európai Uniós vagy más nemzetközi szervezettől megnyert pályázat önrészének és a támogatás előfinanszírozásának biztosítására szolgáló adósságot keletkeztető kötelezettségvállalásra,

	
	b) 
	az adósságrendezési eljárás során a hitelezői egyezség megkötéséhez igénybe vett reorganizációs hitelre,

	
	c) 
	a likvid hitelre vonatkozó, valamint

	
	d) 
	a Fővárosi Önkormányzat esetében 100 millió Ft-ot meg nem haladó fejlesztési célú adósságot keletkeztető

	
	ügylet megkötése. A d) pont alkalmazása tekintetében az ugyanazon fejlesztési cél megvalósítását szolgáló fejlesztéshez kapcsolódó ügyletek értékét egybe kell számítani.



	(6) 
	A Fővárosi Önkormányzat (1) bekezdés szerinti adósságot keletkeztető ügyletből származó tárgyévi összes fizetési kötelezettsége az adósságot keletkeztető ügylet futamidejének végéig egyik évben sem haladhatja meg a Fővárosi Önkormányzat adott évi saját bevételeinek 50%-át. A fizetési kötelezettség mértékébe nem számítandó bele a likvid hitelből, az európai uniós vagy nemzetközi szervezettől elnyert támogatás előfinanszírozásának biztosítására szolgáló adósságot keletkeztető ügyletből, a víziközmű-társulattól annak megszűnése miatt átvett hitelből, és az adósságrendezési eljárás során a hitelezői egyezség megkötéséhez igénybe vett reorganizációs hitelből származó fizetési kötelezettségek összege, de beleszámítandó a kezesség-, illetve garanciavállalásból eredő, jogosult által érvényesített fizetési kötelezettségek összege.



	(7) 
	A Fővárosi Önkormányzat működési célra csak likvid hitelt vehet fel.




31. A kezességvállalással kapcsolatos szabályok
33. §

	(1) 
	A Fővárosi Önkormányzat, garanciát és kezességet érvényesen kizárólag hitel, kölcsön vagy kötvény visszafizetésére vállalhat, ha a hitel, kölcsön vagy kötvény visszafizetése a kötelezett pénzügyi helyzetére vonatkozó információk alapján és a rendelkezésre álló fedezetre tekintettel – a kezesség beváltása, garancia érvényesítése és a kezességet, garanciát vállaló általi egyéb többlettámogatás nélkül – kellően biztosított. 



	(2) 
	A fővárosi önkormányzati költségvetési szervek a tárgyi eszközökre, készletekre, az általuk végzett vállalkozási tevékenységre biztosítási szerződést köthetnek. A szerződések megkötéséhez költségvetési többlettámogatás nem igényelhető.








VIII. Fejezet

Záró rendelkezések

34. §

Ez a rendelet a kihirdetését követő napon lép hatályba, rendelkezéseit a 2013. évi költségvetés végrehajtása során kell alkalmazni.






	
	
	

	

Sárádi Kálmánné dr.
főjegyző
	
	

Tarlós István
főpolgármester






INDOKLÁS

Általános indokolás


Budapest Főváros Közgyűlése az Áht. 23. § (1) bekezdése és az Alaptörvény 32. cikk (1) bekezdés f) pontja alapján biztosított jogkörében eljárva alkotja meg a 2013. évi költségvetési rendeletét.
A rendelet (és mellékletei) az Áht., valamint az államháztartásról szóló törvény végrehajtásáról szóló 368/2011. (XII. 31.) számú Kormányrendelet (továbbiakban: Kormányrendelet) előírásainak megfelelően került összeállításra.

Részletes indokolás

Az 1-6. §-hoz

A rendelet első része, az 1-6. § és az 1-6. melléklet a költségvetési bevételi és kiadási előirányzatok összegszerű jóváhagyását tartalmazza. A költségvetési előirányzatok szöveges indokolását a „Javaslat Budapest Főváros Önkormányzata 2013. évi összevont költségvetésére” című előterjesztés tartalmazza.

Az 1. § rögzíti Budapest Főváros Önkormányzata 2013. évi költségvetési kiadási, bevételi főösszegét, a hiány összegét, a hozzá kapcsolódó 1-2. mellékletekben meghatározza a főösszegek előirányzat-csoportonkénti összegeit.
Az 1. mellékletben a bevételek a Kormányrendelet 2. §-a és 24. § (1) bekezdés a) pontja alapján az államháztartásért felelős miniszternek az elemi költségvetés összeállítására vonatkozó tájékoztatójában rögzített főbb jogcím-csoportonkénti részletezettséggel kerültek kimutatásra.
A hiány összegszerű kimutatását az Áht. 5. § (3) bekezdése, valamint 23. §-a írja elő. A rendelet tételesen felsorolja, hogy 2013-ben milyen hitelfelvétellel finanszírozható a hiány.
Előírja az év közben realizálódó nem céljellegű önkormányzati többletbevételek felhasználási irányát.
Az 1/b. melléklet a működési célra átvételre tervezett pénzeszközöket, és az államháztartáson belülről származó támogatásokat átadónként és célonként, az 1/c. melléklet a beruházási célra átvételre tervezett pénzeszközöket, államháztartáson belülről átvett beruházási támogatásokat átadónként és célonként tartalmazza. Az 1/d. melléklet a felvenni kívánt támogatási kölcsönöket és a nyújtott kölcsönök visszatérülését részletezi. Az 1/e. melléklet a működések általános állami támogatásait tartalmazza.
A 2. melléklet tartalmazza a Kormányrendelet 24. § (1) bekezdés b) pontjának megfelelően tagolt kiadásokat.
Az 1/a. és 2/a. mellékletek az Áht. 23. § (2) bekezdésének megfelelő, kötelezően ellátandó, önként vállalt és államigazgatási feladatok szerinti megbontásban tartalmazzák a bevételeket és a kiadásokat.

A 2. § és a hozzá kapcsolódó 3. melléklet határozza meg a 2013. évi költségvetés címrendjét. Rögzíti a címrend felépítésének fő elveit, és – a Fővárosi Önkormányzatra és a fővárosi önkormányzati költségvetési szervekre elkülönítetten és összesítve együttesen is – címenként meghatározza a tervezett bevételeket és kiadásokat. A kiadási címeken belül az Áht. 6. § (3) bekezdése szerint elkülönítetten szerepelteti a személyi jellegű kiadások, a munkaadókat terhelő járulékok és szociális hozzájárulási adó, a dologi jellegű kiadások, az ellátottak pénzbeli juttatásai, a támogatási célú bevételek és pénzeszközátadások előirányzatát, a költségvetési létszámkeretet, illetve az önkormányzati, valamint az intézményi saját hatáskörű felhalmozások (beruházások, felújítások és az egyéb felhalmozási célú kiadások) előirányzatát. 

A kapcsolódó mellékletek közül:
· a 3/a. melléklet 6. oszlopa az egyes címeken tervezett adósságszolgálatot hitelenként határozza meg;  
· a 3/b. és 3/c. mellékletek az Európai Uniós támogatással megvalósuló projektek bevételeit és kiadásait tartalmazzák.

A 3. § és a hozzá kapcsolódó 4. melléklet a Kormányrendelet 24. § (1) bekezdés ba) pontjában előírtaknak megfelelően felújításonként részletezi a tervezett felújításokat. Bemutatja a tervben szereplő felújítások áthúzódó hatásait [Áht. 24. § (4) b)]. Az Áht. 23. § (2) bekezdésében előírtaknak megfelelően megbontja a felújításokat kötelező, önként vállalt és államigazgatási kategóriákra.
A felújítási pénzeszközökkel önállóan gazdálkodó intézmények által a felújítási pénzeszközökből megvalósítani kívánt feladatokat a 4/a. mellékletben határozza meg.

A 4. § a Kormányrendelet 24. § (1) bekezdés ba) pontjában előírtaknak megfelelően beruházásonként részletezi: 
· a fővárosi önkormányzati költségvetési szervi fejlesztési kiadásokat,
· a fővárosi önkormányzati költségvetési szervek beruházási kiadásaihoz kapcsolódó önkormányzati támogatásokat,
· a fővárosi önkormányzati költségvetési szervek saját hatáskörű beruházásait,
· a hitelből finanszírozott beruházásokat.
Az 100100-500000 címeken az intézményi beruházások és egyéb pénzeszközátadások 2013. évi tervét tájékoztató jelleggel az 5/a. melléklet szerint határozza meg.

Az 5. § az Áht. 23. § (3) bekezdésében előírtaknak megfelelően meghatározza a 2013. évi költségvetés általános és céltartalék előirányzatait.
A fejlesztési célú céltartalékok előirányzatait feladatonként is rögzíti, kijelölve ezzel az év közben indítható beruházásokat, kivéve a fejlesztések tartalékát. 
Több céltartalék felhasználását a Közgyűlés által elfogadásra kerülő szakmai programhoz köti, illetve rögzíti a céltartalék felhasználási módját.

A 6. § az Áht. 24. § (4) bekezdése b) pontjában előírtaknak megfelelően tartalmazza a többéves elkötelezettséggel járó kiadási tételek - felújítások, beruházások, adósságszolgálati kötelezettségek, működési célú pénzeszközátadások áht-n kívülre, működési támogatások áht-n belülre - későbbi év(ek)re vonatkozó kihatásait a 4., az 5., a 3/a. és a 6. mellékletek hivatkozott oszlopai szerinti összegekkel.

A 7-34. §-hoz

A rendelet második része, a 7-34. § Budapest Főváros Önkormányzata 2013. évi költségvetése végrehajtásának szabályait rögzíti.

A 7. § Az Áht. 24. § (4) és 91. § (2) bekezdésének, valamint a Kormányrendelet 28. és 162. §-ának megfelelően részletezi, hogy milyen mérlegeket kell a költségvetés és éves beszámoló előterjesztésekor tájékoztató jelleggel a képviselő-testület részére benyújtani. Az adósságot keletkeztető ügyletek tekintetében a Magyarország gazdasági stabilitásáról szóló 2011. évi CXCIV. törvény (a továbbiakban: Stabilitási tv.) 3. §-a az irányadó. A (2) bekezdése a közvetett támogatások részletezését írja elő.

A 8. § tételesen felsorolja a költségvetési törvényben megállapított, felhasználási kötöttséggel járó állami támogatásokat.
Az 1. § (1) bekezdésében megállapított kiadási főösszegből a megjelölt címeken céljellegű kiadásokat rögzít. Szabályozást ad az előirányzat változtatására, maradványának rendezési módjára.
Az 1. § (1) bekezdésében megállapított bevételi főösszegből az egyes címeken céljellegű bevételeket határoz meg.
A költségvetési egyensúly hosszú távú biztosítása érdekében, a 2005. évi Állami Számvevőszéki jelentéssel összhangban szabályozza az önkormányzati tulajdonba tartozó ingatlanok értékesítéséből származó bevételek tervbevételének módját.

A 9. § a Vagyongazdálkodási Keret felhasználási szabályait rögzíti.

A 10. § a közpénzek védelme érdekében szabályozza a fővállalkozói előleg fizetését a támogatással fedezett beruházásoknál, felújításoknál.  Előírja a közbeszerzési jogszabályok figyelembevételét az előlegről kötött szerződés esetében is.

A 11. § meghatározza a költségvetési alapokmányok elkészítésének szabályait, felhatalmazást ad a jóváhagyott költségvetések teljesítésére, előírja a bevételek és kiadások egyensúlyának fenntartását. 
Az Áht. 7. § alapján a fővárosi önkormányzati költségvetési szerv gazdálkodására vonatkozó alapvető rendelkezést tartalmazza.
Szabályozza a fővárosi önkormányzati költségvetési szervek létszámcsökkentéséhez biztosított irányító szervi támogatás odaítélésének és felhasználásának módját.
Az Áht. 41. § (1) bekezdése értelmében megtiltja a költségvetési szervek részére jogi személy, jogi személyiséggel nem rendelkező más szervezet létrehozását, tagsági, részesedési viszony szerzését, ilyen szervezethez történő csatlakozást.
Összhangban az államháztartás központi alrendszerébe tartozó költségvetési szervekre vonatkozó Áht. 41. § (2) bekezdése szerinti szabályozással, megtiltja a fővárosi önkormányzati költségvetési szervek alapítványokhoz, civil szervezetekhez kapcsolódó támogatásait. 

A 12. § a helyszíni bírságból beszedett bevételek befizetését szabályozza.

A 13. § a pénzmaradvány jóváhagyásának jogkörét és a 2013. évi pénzmaradvány-elszámolás szabályait részletezi.
A Kormányrendelettel összhangban rögzíti, hogy a fővárosi önkormányzati költségvetési szervek és a Főpolgármesteri Hivatal pénzmaradványát a Közgyűlés vizsgálja felül és hagyja jóvá. A feladatelmaradáshoz, céljellegű előirányzatokhoz kapcsolódó elvonások eseteit tételesen rögzíti.
A fővárosi önkormányzati költségvetési szervi pénzmaradványt terhelő befizetési kötelezettséget ír elő az állami hozzájárulások, valamint a normatív részesedésű személyi jövedelemadó 2013. évi elszámolásához kapcsolódó önkormányzati befizetési kötelezettség fedezetének biztosításához. 
A ténylegesen befolyt idegenforgalmi bevételekről a felhasználási célok szerinti elszámolási kötelezettséget ír elő.
Az Áht. 86. § (5) bekezdésével, valamint a Kormányrendelet 155. §-ával összhangban lehetőséget biztosít a fővárosi önkormányzati költségvetési szervet megillető pénzmaradvány felhasználásának korlátozására.
Rögzíti a fővárosi önkormányzati költségvetési szervek intézményi többletbevételeihez kapcsolódó befizetési kötelezettséget.


A 14. § szabályozza a fővárosi önkormányzati költségvetési szerveknél a szakmai alapfeladatok keretében a dologi kiadások terhére szellemi tevékenységként végzett feladatok szerződési feltételeit a Kormányrendelet 50. §-a alapján.

A 15. § meghatározza a köztisztviselők 2013. január 1-től érvényes illetményalapját, valamint szabályozza a köztisztviselőknek adható éves jutalom összegének mértékét és feltételét, valamint rendelkezik a fővárosi önkormányzati költségvetési szervek által jutalmazásra fordítható összegének mértékéről a Kormányrendelet 51. §-a  alapján. Rendelkezik továbbá a Főpolgármesteri Hivatalnál és a Budapest Fővárosi Közterület-felügyeletnél foglalkoztatott felsőfokú és középiskolai végzettségű köztisztviselők alapilletményének illetménykiegészítéséről.

A 16. § szabályozza a gazdálkodási feladatok szolgáltatásként történő megrendelésének a rendjét, a Kormányrendelet 9. §-ának figyelembevételével.

A 17. § a fővárosi önkormányzati költségvetési szervek szakmai pályázaton való részvételének szabályait rögzíti.

A 18. § a Kormányrendelet előírásainak megfelelően rögzíti a 2013. évi költségvetést érintő módosításokhoz kapcsolódó tájékoztatási és rendeletmódosítási kötelezettségek előterjesztésének szabályait.

A 19-20. §-ok a főpolgármesteri hatáskörű előirányzat-módosítási jogköröket határozzák meg.

A 19. és a 20. § az Áht. 34. (2) bekezdésében és a 35. § -ában kapott felhatalmazás alapján a céltartalékokhoz kapcsolódó előirányzat-módosítási jog átruházásának eseteit és kereteit szabályozza. 

A 21. § a főpolgármesteri hatáskörű előirányzat-módosítás tárgyév végéig történő gyakorlásának lehetőségét rögzíti, valamint az e hatáskörben hozott döntésekhez kapcsolódóan ellenjegyzési jogkört és tájékoztatási kötelezettséget állapít meg.

A 22. § összefoglaló jelleggel tartalmazza a fővárosi önkormányzati költségvetési szervek gazdálkodására és előirányzat-módosítására vonatkozó rendelkezéseket. Az Áht. 34. (3) bekezdésével és a 35. §-ával, valamint a Kormányrendelet 42 §-ával összhangban rögzíti a fővárosi önkormányzati költségvetési szerv saját hatáskörbe tartozó előirányzat-módosításai eseteit (a Főpolgármesteri Hivatalnál e jogköröket a főjegyzőhöz telepíti). 
A fővárosi önkormányzati költségvetési szervek kiemelt előirányzatokon belüli rész-előirányzataira vonatkozóan is szabályozást ad.
Szabályozást ad a Kormányrendelet 36. §. (2) és (3) bekezdése alapján a személyi juttatások előirányzatának felhasználásáról. 
Szabályozást ad a betöltetlen álláshelyekre jutó személyi juttatások előirányzatával való gazdálkodásról.

A 23-28. §-ok és a kapcsolódó 7. melléklet a finanszírozás rendjét szabályozzák.

A 23. § szabályozza a fővárosi önkormányzati költségvetési szervek önkormányzati működési támogatásának utalását. A fővárosi önkormányzati költségvetési szerveknél 13 részletben - a nettó finanszírozási rendnek megfelelően - a 7. melléklet szerinti, nettósítással csökkentett összeg kiutalását, túlfinanszírozás esetén inkasszálását engedélyezi.
Szabályozza a fővárosi önkormányzati költségvetési szervek részére az egyszeri működési kiadásokhoz és intézményi beruházásokhoz, valamint a folyamatos feladatellátáshoz kapcsolódó működési kiadásokra évközben adott támogatás utalásának rendjét.
A 7. mellékletben meghatározott mértékű támogatás betartását ágazati szinten teszi kötelezővé, lehetőséget adva a fővárosi önkormányzati költségvetési szerv eltérő pénzügyi helyzetéből jelentkező feszültségek kezelésére. 
Külön szabályozást ad a színházak esetén alkalmazható, az általánostól eltérő finanszírozásra.
Részletes szabályt állapít meg az esetenkénti, feltételekhez kötött támogatások utalására.

A 24. § tételesen rögzíti a fővárosi önkormányzati költségvetési körön kívülre gazdasági társaságoknak, nonprofit kft-knek, alapítványoknak, civil szervezeteknek, más önkormányzatoknak, egyéb szerveknek adott támogatások utalási rendjét.

A 25. § szabályozza az állami támogatások utalásának rendjét. 
A meghatározott célra kapott állami támogatást, valamint az átvett pénzeszközöket az összeg címzettjének számlájára továbbutalni engedi.

A 26. § rögzíti az előrehozott támogatások utalásának rendjét.
A hatvan napon túl lejárt fizetési kötelezettség rendezéséhez, illetve keletkezésének megelőzéséhez - a helyi önkormányzatok adósságrendezési eljárásáról szóló törvény előírásainak megfelelően - előrehozott támogatás utalását teszi lehetővé.

A 27. § szabályozza az intézményi és önkormányzati beruházásokhoz, felújításokhoz kapcsolódó önkormányzati támogatások utalását. A céljellegű felújítási és fejlesztési támogatást illetően a támogatás leutalását a teljesítményeknek megfelelően teszi lehetővé. 

A 28. § meghatározza a fővárosi nemzetiségi önkormányzatok támogatásához kapcsolódó utalások rendjét. A fővárosi nemzetiségi önkormányzatok részére a Fővárosi Önkormányzat által biztosított támogatás utalásának felfüggesztésére ad szabályozást, amennyiben az így biztosított összeg felhasználása nem a nemzetiségi és etnikai célokat szolgálja.

A 29-30. § rögzíti a finanszírozási célú műveletekkel kapcsolatos hatásköröket, az Áht. 23. § (2) bekezdés h) pontjának megfelelően.
Szabályozza a kölcsön- és hitelműveletekkel, részletfizetéssel, pénzügyi lízinggel kapcsolatos hatásköröket a Stabilitási törvény 10. §-át figyelembe véve. A rövid- és hosszú lejáratú hitel felvételére, kötvény kibocsátására vonatkozóan fenntartja a Közgyűlés jogát az eljárás nyertesének megnevezésére, a likviditási hitel igénybevételében való döntés jogát a főpolgármester részére biztosítja.
Szabályozást ad az önkormányzat, illetve a költségvetési szervek szabad pénzeszközeinek lekötésére. Az önkormányzat államilag garantált értékpapír vásárlása és pénzintézeti betételhelyezés mellett lehetőséget biztosít kereskedelmi kötvény és bankgarantált értékpapír vásárlására.

A 31. § előírja, a likviditási terv készítésének kötelezettségét, valamint hogy a főpolgármester intézkedésben határozza meg a likviditási terv elkészítéséhez és felülvizsgálatához szükséges részletes szabályokat.

A 32. § az Áht. 41. § (4) bekezdésében előírtaknak megfelelően, a Stabilitási törvény. 3. és 10. §-ában foglaltakat figyelembe véve – megtiltja a fővárosi önkormányzati költségvetési szerveknek adósságot keletkeztető ügylet kötését, értékpapír kibocsátását, szerzését, pénzügyi lízing és faktoring szerződés kötését, garanciavállalást, kezességvállalást.
A rendelet szabályozza a Stabilitási törvénynek megfelelően, hogy az adósságot keletkeztető ügyletből származó tárgyévi összes fizetési kötelezettség egyik évben sem haladhatja meg a Fővárosi Önkormányzat saját bevételeinek 50%-át.

A 33. § a Fővárosi Önkormányzat kezességvállalásaival kapcsolatos szabályokat rögzíti.

A 34. § a hatályba léptető és hatályon kívül helyező rendelkezéseket tartalmazza. A rendelet hatálybalépésének időpontját rögzíti, annak érdekében, hogy a 2013 évi részletes, elemi költségvetés összeállítása, elkészítése a lehető legkorábbi időpontban történjen.

